Diari Oficial de la Generalitat Valenciana


Sumari del DOGV 4104, del 10-10-2001 (2001/9579)

CONVOCATÒRIA per a la selecció d'un tècnic superior (c292) per a la prestació de serveis en el Centre d'Investigació de Gestió i Enginyeria de la Producció (Departament d'Organització d'Empreses, Economia Financera i Comptabilitat), mitjançant contracte laboral per obra o servei determinat per a la realització del següent projecte: «Incorporació de gestors de projectes en els grups I+D+I (INNOVA)».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4104

Data del DOGV
:   10-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9579


Data del document
:   28-09-2001

Organisme emissor
:   Universitat Politècnica de València

Tipus de document
:   Convocatòria

Descriptors 

:   * concurs administratiu
    * informàtica
    * universitat

CONVOCATÒRIA per a la selecció d'un tècnic superior (c292) per a la prestació de serveis en el Centre d'Investigació de Gestió i Enginyeria de la Producció (Departament d'Organització d'Empreses, Economia Financera i Comptabilitat), mitjançant contracte laboral per obra o servei determinat per a la realització del següent projecte: «Incorporació de gestors de projectes en els grups I+D+I (INNOVA)». [2001/A9579]
  
Ja que és necessària la contractació laboral temporal mitjançant contracte per obra o servei determinat d'un tècnic superior, que prestarà serveis en el Centre d'Investigació de Gestió i Enginyeria de la Producció (Departament d'Organització d'Empreses, Economia Financera i Comptabilitat) dins del projecte: «Incorporació de gestors de projectes en els grups I+D+I (INNOVA)», aquest Rectorat obri el procés de selecció d'acord amb les següents bases:
  
Primera. Requisits generals dels aspirants
  
1. Ser espanyol o nacional d'un dels restants estats membres de la Unió Europea o d'aquells estats als quals els siga d'aplicació la lliure circulació de treballadors, en els termes previstos en la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea. Així mateix, es podran presentar aspirants amb nacionalitat diferent a l'establida i només caldrà per a contractar-los complir els requisits establits en la normativa vigent (tret del permís de treball i residència).
  
2. Tenir complits 18 anys i no haver arribat a l'edat de jubilació en la data de finalització del termini de presentació d'instàncies.
  
3. Estar en possessió de la titulació acadèmica que figura en l'annex I o complir les condicions per a obtenir-la en la data en què acabe el termini de presentació d'instàncies. En el cas de titulacions obtingudes a l'estranger, caldrà tenir la credencial que n'acredite l'homologació o la credencial de reconeixement per a l'exercici de professions considerades regulades en virtut del Reial Decret 1.665/1991, de 25 d'octubre.
  
4. Declaració jurada o promesa de no haver sigut separat mitjançant expedient disciplinari de qualsevol administració o ocupació pública.
  
5. No patir malaltia o defecte físic que impedisca l'exercici de les corresponents funcions.
  
6. No trobar-se inhabilitat o inhabilitada penalment per a l'exercici de funcions públiques, o no trobar-se separat o separada mitjançant expedient disciplinari de qualsevol administració o ocupació pública. En el cas d'aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca en el seu estat l'accés a la funció pública.
  
Les condicions per a l'admissió a les proves hauran de reunir-se en el moment de finalització del termini de presentació de sol·licituds i mantenir-se durant tot el procés selectiu.
  
Segona. Sol·licituds
  
2.1 Les persones interessades que reunisquen els requisits generals i els assenyalats en l'annex I, hauran de presentar sol·licitud dirigida al Rectorat de la Universitat Politècnica de València, camí de Vera, sense número (46071València), en el Registre General de la Universitat Politècnica de València o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener.
  
2.2 Els drets d'examen seran de 3.590 pessetes / 21,58 euros, que s'ingressaran en el compte corrent número 93762396817595 €Taxes- de la Caixa d'Estalvis de València, Castelló i Alacant (Bancaixa), en la urbana 724, sítia en la Universitat Politècnica de València, camí de Vera, sense número, codi postal 46592, València. El justificant del pagament dels drets d'examen es realitzarà amb la impressió del segell, en la sol·licitud, de la mencionada entitat. En cap cas la presentació i el pagament suposarà la substitució del tràmit de presentació, en temps i forma, de la sol·licitud davant de l'òrgan expressat en el paràgraf anterior.
  
2.3 D'acord amb el que estableix l'article 33 bis de la Llei 12/1997, de 23 de desembre, de Taxes de la Generalitat Valenciana, redactat conforme a la Llei 9/1999, de 30 de desembre, els aspirants amb una discapacitat igual o superior al 33% estan exempts del pagament de la taxa establida en el paràgraf anterior. Aquests aspirants hauran de presentar certificat de la Conselleria de Benestar Social o d'òrgans competents d'altres administracions públiques que acredite discapacitació igual o superior al 33%.
  
2.4 Quedaran exemptes del pagament les persones que figuren com a demandants d'ocupació durant el termini, almenys, d'un mes anterior a la data de la convocatòria. Per al gaudi de l'exempció serà requisit que no hagueren rebutjat, en el termini que es tracte, cap oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. El certificat relatiu a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes, caldrà una declaració escrita del sol·licitant. Aquests dos documents hauran d'adjuntar-se inexcusablement a la sol·licitud de participació en aquestes proves selectives (article 17 de la Llei 50/1998).
  
2.5 El termini de presentació d'instàncies serà de 10 dies hàbils comptador a partir de l'endemà de la publicació d'aquesta convocatòria en el Diari Oficial de la Generalitat Valenciana. Una vegada finalitzat aquest, es publicarà en el tauler d'anuncis del Servei de Recursos Humans, Secció del PAS i, sense caràcter oficial, en la pàgina web del Servei de Recursos Humans (l'adreça de la qual és http://www.upv.es/rrhh) una relació d'admesos i exclosos provisional en el procés de selecció, i es concedirà un termini de cinc dies hàbils per a l'esmena d'errors, comptadors des de l'endemà de la seua publicació. Conclòs el termini indicat anteriorment es publicarà en el tauler d'anuncis del Servei de Recursos Humans, Secció del PAS, la relació d'admesos i exclosos definitiva, i es convocaran els aspirants inclosos a la realització, si escau, de la prova teoricopràctica o de les entrevistes personals.
  
Tercera. Documentació que cal presentar
  
3.1 Acompanyant a les sol·licituds d'admissió a les proves, les persones interessades hauran de presentar fotocòpia del document nacional d'identitat i del resguard justificatiu d'haver pagat les taxes corresponents, així com fotocòpia confrontada de la titulació i de la documentació justificativa dels mèrits al·legats per a la fase de concurs. En aquest últim cas, la comissió no valorarà aquells mèrits que no es troben prou acreditats documentalment i els presentats fora de termini.
  
3.2 La comissió establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en les proves.
  
Quarta. Procés de selecció
  
4.1 Primera fase: prova teòrica i/o pràctica.
  
4.1.1 La primera fase del procés de selecció consistirà en la realització d'una prova teòrica i/o pràctica, d'acord amb els coneixements i les funcions generals especificades en l'annex I.
  
4.1.2 La prova teòrica es podrà configurar en forma de preguntes a desenvolupar, o bé tipus test amb quatre respostes alternatives, de les quals només una és la correcta. La comissió determinarà els criteris de qualificació, que es comunicaran als aspirants amb antelació suficient.
  
4.1.3 Així mateix, aquest exercici podrà consistir en una prova teòrica (del tipus de preguntes a desenvolupar o tipus test, com figura en l'apartat anterior 4.1.2), més una prova pràctica. En aquest cas, les proves es podran realitzar en una o diverses sessions.
  
4.1.4 La valoració d'aquesta primera fase serà de 0 a 60 punts i els aspirants hauran d'obtenir un mínim de 30 punts per a superar-la i passar a la fase de concurs de mèrits. La comissió determinarà els criteris de qualificació, que es comunicaran als aspirants amb antelació suficient.
  
4.2 Segona fase: concurs de mèrits.
  
Consistirà en la valoració dels mèrits dels aspirants que han superat la primera fase i s'efectuarà d'acord amb el barem que s'estableix a continuació. Només es valoraran aquells mèrits la data d'obtenció dels quals no siga posterior a la data de finalització del termini de presentació d'instàncies que figura en la base 2.5 d'aquesta convocatòria.
  
Barem
  
1. Experiència professional:
  
Es valorarà l'experiència professional contractual en llocs de treball amb funcions semblants a les del lloc oferit, a raó d'1 punt per any. Es valoraran les fraccions de manera proporcional, fins a un màxim de 5 punts i considerant com a màxim 5 anys, continuats o amb interrupció; amb aquest efecte, es valorarà aquella experiència amb major puntuació.
  
2. Titulacions acadèmiques:
  
Es valoraran les titulacions acadèmiques acreditades pels concursants que siguen superiors a l'exigida en la convocatòria, conforme a la següent escala:
  
Per als llocs del grup A
  
Títol de doctor 1 punt
  
Per als llocs del grup B
  
Títol de grau superior o equivalent 1 punt
  
Per als llocs del grup C
  
Títol de grau mitjà o equivalent 0,75 punts
  
Per als llocs del grup D
  
Batxiller, FPII, accés a la universitat per
  
a majors de 25 anys o equivalent 0,75 punts
  
Per als llocs del grup E
  
Graduat escolar, FPI o equivalent 0,5 punts
  
Per als grups A, B i C es valorarà, a més, la possessió d'altres titulacions d'igual o superior rang a les requerides, en àrees directament relacionades amb les funcions del lloc, fins a un màxim d'1 punt.
  
No es valoraran com a mèrit aquelles titulacions que siguen imprescindibles per a la consecució d'altres de nivell superior.
  
3. Cursos de formació:
  
Es valoraran fins a un màxim de 3 punts els cursos de formació i perfeccionament que es relacionen amb l'àmbit de la Universitat Politècnica de València, d'acord amb la següent graduació:
  
Cursos de caràcter general o sectorial, es valoraran fins a un màxim d'1 punt els cursos de formació i perfeccionament, impartits per centres oficialment reconeguts, que tinguen relació indirecta amb les funcions del lloc de treball convocat, d'acord amb la següent escala i per cada curs de formació:
  
· De 101 o més hores: 1,00 punts
  
· De 76 a 100 hores: 0,75 punts
  
· De 51 a 75 hores: 0,50 punts
  
· De 26 a 50 hores: 0,25 punts
  
· De 15 a 25 hores: 0,10 punts
  
Cursos de formació específics, es valoraran fins a un màxim de 3 punts els cursos de formació i perfeccionament de caràcter específic, impartits per centres oficialment reconeguts, que tinguen relació directa amb les funcions del lloc de treball convocat, d'acord amb la següent escala i per cada curs de formació:
  
· De 101 o més hores: 2,00 punts
  
· De 76 a 100 hores: 1,50 punts
  
· De 51 a 75 hores: 1,00 punts
  
· De 26 a 50 hores: 0,50 punts
  
· De 15 a 25 hores: 0,20 punts
  
4. Coneixements de valencià:
  
Es valorarà fins a un màxim de 2 punts, sempre que s'acredite estar en possessió del certificat o l'homologació de la Junta Qualificadora de Coneixements del Valencià, d'acord amb la següent escala:
  
· Oral: 0,5 punts
  
· Elemental: 1,0 punts
  
· Mitjà 1,5 punts
  
· Superior: 2,0 punts
  
Per a aquells llocs que pertanguen al grup E, es valorarà com a màxim el nivell de coneixements orals, amb la puntuació anteriorment indicada.
  
Per a aquells llocs que pertanguen al grup D, es valorarà com a màxim el nivell elemental, amb la puntuació anteriorment indicada.
  
Per a aquells llocs que pertanguen al grup C, es valorarà com a màxim el mitjà, amb la puntuació anteriorment indicada.
  
5. Coneixement d'idiomes comunitaris:
  
Es valorarà fins a un màxim d'1 punt, i s'acreditarà mitjançant certificats expedits pels centres oficialment reconeguts pels organismes de l'administració amb competències en educació.
  
6. Altres mèrits:
  
L'apartat d'altres mèrits es valorarà, fins a un màxim de 2 punts, de la següent forma:
  
a) En aquest apartat es valoraran, fins a un màxim de 2 punts, les beques i publicacions realitzades que tinguen una relació directa amb les funcions del lloc de treball.
  
b) D'altra banda, i per als grups A i B, es valoraran les assignatures d'ensenyament reglat superades de titulacions de grau superior a l'exigida en la convocatòria, i que tinguen relació directa amb les funcions del lloc de treball, fins a un màxim de 0,75 punts.
  
7. Entrevista personal:
  
L'entrevista personal servirà per a contrastar els mèrits al·legats per la persona interessada, en la sol·licitud. Aquesta entrevista es valorarà fins a un màxim d'1 punt.
  
La realització de l'entrevista és obligatòria i la no-compareixença del aspirant donarà lloc a l'exclusió del procés de selecció.
  
4.3 Finalitzada la valoració del concurs de mèrits, la comissió publicarà en el tauler d'anuncis del PAS, siti a l'edifici del Rectorat, i, sense caràcter oficial, en la pàgina web del Servei de Recursos Humans (l'adreça de la qual és http://www.upv.es/rrhh), apartat de Gestió del PAS, la llista provisional de valoracions del concurs de mèrits, i concedirà un termini de cinc dies hàbils comptadors a partir de l'endemà de la publicació per tal que les persones interessades formulen les reclamacions i correccions que consideren oportunes en relació a la baremació.
  
4.4 Resoltes per la comissió les possibles al·legacions i correccions, i d'acord amb la puntuació total obtinguda, que es calcularà sumant la puntuació aconseguida en cadascuna de les dues fases, la comissió de selecció conformarà la relació dels aspirants seleccionats per ordre de puntuació, i proposarà la primera persona seleccionada per a la seua contractació.
  
4.5 En cas d'empat, es dirimirà aquest atenent en primer lloc a la major puntuació obtinguda pels aspirants en la fase de concurs i, en segon lloc, a la puntuació obtinguda en l'entrevista personal. En cas de persistir l'empat, aquest es resoldrà mitjançant sorteig públic entre els aspirants empatats, per a la qual cosa se'ls convocarà.
  
4.6 Es conformarà, amb els aspirants no seleccionats i que hagen superat el procés de selecció, una borsa de treball a què s'acudirà per a formalitzar contractes de duració determinada; se'ls cridarà per ordre de puntuació.
  
4.7 L'exercici d'aquest lloc de treball quedarà sotmés a la legislació en matèria d'incompatibilitats.
  
Cinquena. Comissió de selecció
  
5.1 La seua composició genèrica serà la següent:
  
- President titular: Francisco Cruz Lario Esteban, catedràtic d'universitat del Departament d'Organització d'Empreses, Economia Financera i Comptabilitat d'aquesta Universitat Politècnica de València.
  
- President suplent: Eduardo Vicens Salort, catedràtic d'universitat del Departament d'Organització d'Empreses, Economia Financera i Comptabilitat d'aquesta Universitat Politècnica de València.
  
- Vocals titulars:
  
· Andrés Moratal Roselló, director del Centre de Suport a la Innovació i la Transferència de Tecnologia d'aquesta Universitat Politècnica de València.
  
· José Pedro García Sabater, professor titular d'escola universitària del Departament d'Organització d'Empreses, Economia Financera i Comptabilitat d'aquesta Universitat Politècnica de València.
  
· Dos representants designats pel Comité d'Empresa.
  
- Vocals suplents:
  
· Fernando Javier Conesa Cegarra, director adjunt del Centre de Suport a la Innovació i la Transferència de Tecnologia d'aquesta Universitat Politècnica de València.
  
· Francisca Sempere Ripoll, professora titular d'escola universitària del Departament d'Organització d'Empreses, Economia Financera i Comptabilitat d'aquesta Universitat Politècnica de València.
  
· Dos representants designats pel Comité d'Empresa.
  
- Secretari titular: Ángel Ortiz Bas, professor titular d'universitat del Departament d'Organització d'Empreses, Economia Financera i Comptabilitat d'aquesta Universitat Politècnica de València, que actuarà amb veu però sense vot.
  
- Secretari suplent: Raúl Poler Escoto, professor titular d'escola universitària del Departament d'Organització d'Empreses, Economia Financera i Comptabilitat d'aquesta Universitat Politècnica de València, que actuarà amb veu però sense vot.
  
5.2 En el nomenament de la comissió de selecció es recolliran tant els membres titulars com els suplents.
  
Els membres de la comissió hauran d'abstenir-se i les persones interessades els podran recusar quan concórreguen en ells circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.3 A l'efecte d'anuncis i emplaçaments, la comissió tindrà la seu en l'edifici del Rectorat de la Universitat Politècnica de València, camí de Vera, sense número, València.
  
Sisena. Recursos
  
6.1 Contra els actes de la comissió de selecció, es podrà interposar el recurs d'alçada previst en article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (redacció donada per la Llei 4/1999, de 13 de gener) en el termini d'un mes comptador des de l'endemà de les publicacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.
  
6.2 Contra el present acte, que esgota la via administrativa, es pot interposar recurs contenciós administratiu davant dels òrgans de la jurisdicció contenciosa administrativa radicats a la Comunitat Valenciana en el termini de dos mesos comptadors a partir de l'endemà de la notificació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el 22 de la Llei Orgànica 11/1983, de 25 d'agost, de Reforma Universitària, i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, es podrà interposar en el termini d'un mes comptador a partir de l'endemà de la publicació d'aquesta convocatòria, recurs potestatiu de reposició davant del rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
València, 28 de setembre de 2001.- El vicerector de Coordinació de Planificació i Assumptes Econòmics de la Universitat Politècnica de València (per delegació de firma del rector. Resolució de 24 de març de 2000): Francisco Javier Sanz Fernández.
  
ANNEX I
  
Característiques i requisits del lloc de treball oferit
  
Codi de la convocatòria: c292.
  
Nombre de llocs convocats: un.
  
Denominació del lloc de treball: tècnic superior.
  
Títol del projecte: «incorporació de gestors de projectes en els grups I+D+I (INNOVA)».
  
Unitat de destinació: Centre d'Investigació de Gestió i Enginyeria de la Producció.
  
Localitat: València.
  
Titulació: enginyer industrial (especialitat d'Organització), enginyer d'Organització Industrial, llicenciat o enginyer informàtic.
  
Grup: A.
  
Retribució anual bruta: 2.888.200 pessetes / 17.358,43 euros.
  
Jornada laboral: 35 hores setmanals.
  
Tipus de contracte: obra o servei determinat.
  
Duració estimada: sis mesos.
  
Funcions generals:
  
El gestor que es contracte haurà de treballar coordinadament amb el CTT i en consonància amb les directrius del Vicerectorat d'Investigació, Desenvolupament i Innovació de la Universitat Politècnica de València. Les funcions que haurà de desenvolupar són:
  
- Promoció del grup i recerca de socis per a les seues activitats
  
- Preparació de propostes per a l'obtenció d'ajudes públiques a la I+D+I
  
- Preparació d'ofertes a empreses i negociació de contractes de I+D+I
  
- Elaboració i manteniment de l'oferta tecnològica del grup en la CARTA de la Universitat Politècnica de València
  
- Custòdia dels documents generats pels projectes de I+D+I del CIGIP
  
- Administració dels projectes del grup:
  
· Cap a l'entitat finançadora, la preparació, quan pertoque, de les justificacions de despesa i la col·laboració amb els serveis centrals de la Universitat Politècnica de València en la gestió de cobrament. Així mateix, es responsabilitzarà de la comptabilitat d'ingressos i despeses del CIGIP.
  
· Cap a la Universitat Politècnica de València, l'autorització al CTT per a l'emissió de la factura i la preparació dels documents per a l'execució de la despesa.
  
· Cap als socis del projecte, si n'hi haguera, la preparació, recopilació o supervisió de tots els documents necessaris per a la correcta gestió del projecte.
  
- I totes aquelles funcions inherents al lloc de treball d'acord amb la categoria professional del lloc.
  
Coneixements:
  
- Coneixements dels sectors industrials i del terciari avançat de la Comunitat Valenciana.
  
- Experiència en la direcció de projectes i equips de treball.
  
- Coneixements sobre l'estructura i característiques dels procediments de la Universitat Politècnica de València i del DOE.
  
- Coneixements de gestió econòmica general i de projectes de finançament públic i europeu.
  
- Visió comercial i tecnològica.
  
Altres qualificacions:
  
- Maneig de programes informàtics (Word, Excel, Access, Microsoft Project, etc.).
  
- Maneig d'Internet a nivell d'usuari i de programació.
  
- Domini d'idiomes (anglés, francés, alemany i valencià).
  
- Experiència professional en el perfil del lloc.
  
- Capacitat d'innovació, comunicació, treball en grup i gestió d'equips.
  
Sol·licitud
  
Anunci de convocatòria per a la selecció d'un tècnic superior (c292) per a la prestació de serveis en el centre d'investigació de gestió i enginyeria de la producció (departament d'organització d'empreses, economia financera i comptabilitat), mitjançant contracte laboral per obra o servei determinat per a la realització del següent projecte: incorporació de gestors de projectes en els grups I+D+I (INNOVA)
  
Codi de la convocatòria ...
  
Cognoms i nom ...
  
DNI ... Telèfon ...
  
Titulació ...
  
Adreça ...
  
Població ... Província ... Codi postal ...
  
SOL·LICITE: Ser admés al procés selectiu per a la provisió d'un lloc de tècnic superior amb destinació en el Centre d'Investigació de Gestió i Enginyeria de la Producció (Departament d'Organització d'Empreses, Economia Financera i Comptabilitat), dins del projecte: «Incorporació de gestors de projectes en els grups I+D+I (INNOVA)», de la Universitat Politècnica de València, mitjançant contracte laboral per obra o servei (anunci de Convocatòria de 28 de setembre de 2001).
  
(Signatura)
  
València, ...
  
Firma ....
  
Justificació de l'ingrés dels drets de participació en la prova selectiva
  
La persona interessada ha satisfet el pagament en el compte corrent 75888097356037 €taxes- de Bancaixa.
  
Aquest imprés no serà vàlid sense el segell de l'entitat bancària
  
Liquidació
  
Drets d'examen ...
  
Transferència ...
  
Total ...
  
RECTORAT DE LA UNIVERSITAT POLITÈCNICA DE VALÈNCIA